Filmai pagal Tolkiną - Vikipedija

# Filmai pagal Tolkiną

### Straipsnis iš Vikipedijos, laisvosios enciklopedijos.

Pagal Džono Ronaldo Ruelio Tolkino knygas sukurta keletas filmų. Pirmoji ekranizacija - 1977 m. animacinis filmas "Hobitas" (režisieriai Jules Bass ir Arthur Rankin Jr.). 1978 m. pasirodė animacinis filmas "Žiedų valdovas" (rež. Ralph Bakshi), 1980 m. - Rankin ir Bass "Karaliaus sugrįžimas". Pirmoji ir kol kas vienintelė vaidybinė "Žiedų valdovo" versija - Piterio Džeksono "Žiedų valdovas" (2001 - 2003).

Tolkino kūrinių ekranizacijomis susidomėta išpopuliarėjus "Žiedų valdovui". Su savo leidėju Stanley Unwin'u Tolkinas susitarė, kad ekranizacijos teises parduos tik tuo atveju, jeigu scenaristai pagarbiai elgsis su siužetu arba jeigu bus pažadėtas didelis užmokestis. 1957 m. pabaigoje trys amerikiečiai kreipėsi į Tolkiną ir parodė būsimojo animacinio "Žiedų valdovo" eskizus. Tačiau šiame scenarijuje su knyga toli gražu nebuvo elgiamasi pagarbiai: daug vardų iškraipyti, didžiuma siužete buvusio keliavimo išbraukta, Žiedo Draugija beveik visur skraidinama erelių, o elfų kelionduonė lembasas apibūdinta kaip "maisto koncentratas". Todėl derybos su šiais amerikiečiais buvo nutrauktos.

Teises ekranizuoti "Žiedų valdovą" bei "Hobitą" Tolkinas pardavė 1968 m. MGM / United Artists studijai. United Artists filmo nesukūrė, ir dauguma teisių 1976 m. parduotos Tolkien Enterprises.

## [taisyti] Rankin ir Bass "Hobitas"

Pagrindinis straipsnis: Rankin ir Bass "Hobitas"

Šiame animaciniame muzikiniame filme atpasakojama dauguma knygos "Hobitas" įvykių. Pagrindinį veikėją Bilbą Maišėną įgarsino Orsonas Bynas (Orson Bean), Gandalfą - Džonas Hiustonas (John Huston). Filmas sukurtas Rankin-Bass studijoje, pirmąkart transliuotas per NBC.

## [taisyti] Bakshi "Žiedų valdovas"

Pagrindinis straipsnis: Bakshi "Žiedų valdovas"

1978 m. pasirodęs Ralpho Bakshi animacinis "Žiedų valdovas" aprėpė maždaug pusę knygos įvykių. Kritikų ši versija nesužavėjo.

## [taisyti] Rankin ir Bass "Karaliaus sugrįžimas"

Pagrindinis straipsnis: Rankin ir Bass "Karaliaus sugrįžimas"

1980 m. televizijai skirtas animacinis filmas pagal antrąją "Žiedų valdovo" pusę. Stilius artimesnis Rankin-Bass "Hobitui" nei Bakshi "Žiedų valdovui".

## [taisyti] Vaidybinis "Žiedų valdovas"

Pagrindinis straipsnis: Žiedų valdovas (filmas)

Piterio Džeksono filmų trilogija, ekranuose pasirodžiusi 2001 - 2003 m. ir pritraukusi tūkstančius žiūrovų.

Rodomas puslapis "http://lt.wikipedia.org../../../f/i/l/Filmai_pagal_Tolkin%C4%85_3c12.html"

Kategorija: Filmai pagal Tolkiną

##### Views

- Straipsnis
- Aptarimas
- Dabartinė versija

##### Paieška